1385 embert elfogtak, 974-et õrizetbe vettek Franciaországban
Édouard Philippe francia miniszterelnök szerint eljött a párbeszéd ideje a kormány szociális és adópolitikája ellen tüntetõ sárgamellényesekkel a szombati, negyedik országos tiltakozónap után. Emmanuel Macron államfõ a jövõ hét elején megszólal, és konkrét intézkedéseket fog javasolni - ígérte meg a kormányfõ.
Egy héttel azután, hogy a múlt szombati párizsi zavargások képei bejárták az egész világot, a sárgamellényesek ismét tömegesen vonultak utcára a francia fõvárosban és a vidéki nagyvárosokban a kormány gazdaságpolitikája ellen tiltakozva,

országszerte mintegy 125 ezren tiltakoztak, nagyjából ugyanannyian, mint egy héttel korábban.

Párizsban és a nagyobb városokban a tüntetõk radikálisabb csoportja és a rendõrök között számos helyen történtek összecsapások, és a kizárólag az összetûzést keresõ rendbontók is megjelentek a tömegben, gépkocsikat borogattak és gyújtottak fel, üzleteket fosztogattak.

A múlt szombatinál azonban jóval kevesebb erõszakos cselekmény történt. Országszerte 

csaknem 1400 elõállítás történt, 974-en kerültek õrizetbe, többségük nem az összecsapásokat követõen, hanem azokat megelõzendõ.

Christophe Castaner belügyminiszter szerint 118-an sérültek meg a tüntetõk közül, és 17 rendõr is könnyebb sérülést szenvedett.

A tüntetõk már Emmanuel Macron lemondását követelték tegnap. A köztársasági elnök meg is fog szólalni, és intézkedéseket fog javasolni a párbeszéd erõsítésére. A Le Figaro címû napilap úgy tudja, hogy a hét elején várható Macron televíziós beszéde.

Édouard Philippe egy széleskörû vitát kíván megindítani december 15-tõl március 1-ig az adópolitikáról és az állami kiadásokról, amelyhez a szakszervezeteket, a helyi választott képviselõket és a sárgamellényesek képviselõit várja a tárgyalóasztalhoz. A párbeszéd megkezdõdött, helyre kell állítani a nemzeti egységet - jelentette ki a kormányfõ. 

Marine Le Pen, a jobboldali Nemzeti Tömörülés elnöke határozott megoldást kért az államfõtõl a szociális problémákra, és Jean-Luc Mélenchonhoz, a radikális baloldali Lázadó Franciaország vezetõjéhez hasonlóan ismételten a nemzetgyûlés feloszlatását és elõrehozott választásokat javasolt.

A kormányzó Köztársaság Lendületben megbízásából december 5-én és 6-án, az Ipsos közvélemény-kutatóintézet által készített felmérés szerint

ha a sárgamellényesek listát állítanának az európai parlamenti választásokra, és azokat most tartanák meg, akkor 12 százalékos támogatottságot érnének el.

Ha a sárgamellényesek párttá alakulnának, a választást a kormánypárt nyerné meg 21 százalékkal, a Marine Le Pen vezetette Nemzeti Tömörülés (volt Nemzeti Front) pedig 14 százalékot érne el, a 13 százalékra mért Zöldek, a 11 százalékos támogatottságú jobbközép Köztársaságiak és a 9 százalékos radikális baloldali Lázadó Franciaország elõtt.

A sárgamellényesek többsége a vidéki alsó középosztály bérbõl és fizetésbõl élõ rétegéhez tartozik, és igazságtalannak tartja a kormány szociális és adópolitikáját, amely ellen három hete kezdõdtek országszerte tüntetések a közutakon épített úttorlaszok mentén.

A francia kormány - eleget téve a sárgamellényes mozgalom legfõbb követelésének - a héten bejelentette, hogy eltörli az üzemanyagadó jövõre tervezett emelését, és életszínvonal-megõrzõ intézkedésekkel helyettesíti azt, de a tüntetõk ezt már kevésnek tartják, és egyre több szociális jellegû követelést támasztanak, valamint Emmanuel Macron távozását is követelik.
Édouard Philippe Párizs Franciaország Emmanuel Macron sárgamelllényesek